Dilecto filio nostro, nomine Aymoni, nos igitur Ledgerius et uxor mea Berna, in pro amore et bona voluntate quam circa te habemus, donamus tibi aliquid ex rebus nostris quæ sunt sitæ in pago Lucdunense: hoc est villam quæ vocatur Cavariacus, cum ecclesia quæ est dicata in honore sancti Johannis, cum omnibus suis appendiciis, quesitum et ad inquirendum, totum ad integrum, servos et ancillas utriusque sexus, colonias etiam quas habemus in villa Riplungio, cum omnibus adjacentiis, et servos et ancillas. Hec omnia concedimus tibi eo tenore, ut quamdiu vixeris teneas; et si heres legitimus ex te exierit, ad ipsum perveniat; et si mortuus fueris sine liberis, ad Cluniacum et ad sanctum Petrum et ad sanctum Johannem perveniat. Sig. Ledgeri, qui fieri et firmare rogavit. S. Bernane, Bovoni levitæ, Josberti, Gonsoni, David, Engelardi, Odonis, Adelardi. Data mense aprili, regnante Conrado rege. Acardus presbiter scripsit.